1993 में उत्तर प्रदेश में दो सॉडिक भूमि सुधार परियोजनाओं (सॉडिक लैंड रिक्लेमेशन प्रोजेक्ट्स) की मदद से 2,60,000 हेक्टेयर से अधिक बंजर या अनुत्पादक ज़मीन को खेती के योग्य बनाया गया । फ़सलों की पैदावार में तीन से छह गुना की वृद्धि हो जाने से 4,25,000 से अधिक ग़रीब परिवारों को लाभ पहुंचा है। लगभग 15,000 स्वयं-सेवी समूहों ने महिलाओं की बचत की पूलिंग करने और औपचारिक बैंकिंग नेटवर्क से जुड़ने में मदद की। आज ये स्वयं-सेवी समूह कई गांवों में सरकारी कार्यक्रम के अंतर्गत स्थानीय सरकारी स्कूल में दोपहर के भोजन की व्यवस्था करते हैं। इन दिनों विश्व बैंक से प्राप्त $19.7 करोड़ के एक क्रेडिट से उस परियोजना के तीसरे चरण की सहायता की जा रही है, जिसका उद्देश्य अन्य 1,30,000 हेक्टेयर ज़मीन का, जो मुख्य रूप से बंजर है, तथा राज्य के लगभग 25 ज़िलों में कम पैदावार देने वाली सॉडिक ज़मीनों का सुधार करना है।